ડૉક્ટર બનવા હવે રશિયા કેમ નથી જઈ રહ્યા ભારતીય વિદ્યાર્થીઓ\nરશિયામાં ભારતીય વિદ્યાર્થીઓ

આપે પણ ઘર કે ઓફિસમાં કોઈ પરિચિતના પુત્ર કે પુત્રી રશિયામાં તબીબી અભ્યાસ માટે ગયા હોય તેવું સાંભળ્યું હશે. 

વિશેષ કરીને રશિયામાં મેડિસિનમાં અભ્યાસ કરીને ડૉક્ટર બનનારા લોકો વિશે તમે કદાચ જાણતા હશો. જોકે, છેલ્લાં કેટલાંક વર્ષો દરમિયાન આ પ્રમાણ ઘટ્યું છે. 

મારે વાત સમજવી હતી એટલે મૉસ્કો પહોંચીને સૌથી પહેલાં એ કામે જ વળગ્યો. 

વિશાલ શર્મા

હોટલથી આરયુડીએન યુનિવર્સિટી પહોંચવામાં એક કલાક જેટલો સમય લાગ્યો. 

શહેરની ગીચ વસ્તીથી દૂર મિકલૂખોમકલાયા વિસ્તારમાં આ યુનિવર્સિટી આવેલી છે. 

રશિયાના આ વિસ્તારમાં રાત્રે સાડા અગિયાર વાગ્યા સુધી અજવાળું રહે છે. સાંજે સાડા છ આજુબાજુ હું ત્યાં પહોંચ્યો ત્યારે ત્યાં ચહલપહલ હતી. 

તમે આ વાંચ્યું કે નહીં?

ગેટમાં પ્રવેશતાં જ અમને લાગ્યું કે કોઈ આંતરરાષ્ટ્રીય યુનિવર્સિટીની મુલાકાતે આવ્યા છીએ. 

અમને દક્ષિણ એશિયાથી લઈને આફ્રિકા અને ચીનના વિદ્યાર્થીઓ જોવા મળ્યા.  

કૅમેરા વગેરે કાઢી રહ્યા હતા, ત્યારે પાછળથી હિંદીમાં અવાજ આવ્યો, "આપ કા સ્વાગત હૈ."

પાછળ વિશાલ શર્મા અને ભામિની ઊભાં હતાં, તેમનાં ચહેરા પર સ્મિત હતું. 

રશિયામાં ભારતીય વિદ્યાર્થીઓ 

રશિયામાં અભ્યાસ કરતી મેરઠની ભામિની

ભામિની મૂળ ઉત્તર પ્રદેશના મેરઠનાં છે. તેઓ ત્રણ વર્ષથી રશિયામાં છે. 

પહેલા વર્ષ દરમિયાન તેમણે રશિયન ભાષા શીખી અને છેલ્લાં બે વર્ષથી તબીબી અભ્યાસ ચાલી રહ્યો છે.   

ભામિની કહે છે, "અહીં પોતાની સલામતીનું ખૂબ જ ધ્યાન રાખવું પડે છે. અહીં વાલી, પરિવાર કે ખુદનું ઘર કંઈ જ નથી. ખુદે જ દરેક સમસ્યાનો સામનો કરવાનો છે." 

"જો બધુંય બરાબર રહે તો બહુ સારું, બાકી દુનિયાના સૌથી મોટા દેશની રાજધાની પૂર્ણપણે સલામત નથી."

ભામિની સાથે આવેલા વિશાલ શર્મા મૂળ દિલ્હીના છે. તેઓ સાત વર્ષથી રશિયામાં છે, તેઓ 'ઇન્ડિયન સ્ટુડન્ટ્સ એસોસિયેશન'ના અધ્યક્ષ છે. 

અમે કૅમ્પની બહાર નીકળી રહ્યાં હતાં ત્યારે વિશાલે સોવિયેતકાળની ડિઝાઇનવાળી એક ઇમારત તરફ ઇશારો કર્યો. એ હૉસ્ટેલ હતી અને અમારો આગામી પડાવ પણ. 

વર્તમાન સમયમાં પણ રશિયામાં તમે કોઈ ઇમારત, કચેરી કે યુનિવર્સિટીની બહાર મંજૂરી વગર બેગમાંથી કૅમેરો સુદ્ધાં કાઢી ન શકો. જોકે, અમારા માટે વિશાલે મંજૂરી લઈ રાખી હતી. 

આઠ માળ ઊંચી હૉસ્ટેલની ઇમારતમાં લિફ્ટ નથી, પરંતુ એર કન્ડિશન સહિતની સુવિધાઓ સારી હતી. લોબીમાં ડિપાર્ટમેન્ટલ સ્ટોર તથા એટીએમ પણ છે. 

ભણતરનો ખર્ચ 

રશિયામાં ભારતીય...\n\ntl;dr:
'દીકરો ડૉક્ટરીનું ભણવા માટે રશિયા ગયો છે.' ગુજરાતના અનેક શહેરોમાં આ વાત સામાન્ય હતી.